钦定古今图书集成/明伦汇编/闺媛典/第072卷 > 郑伯谦妻蔡氏
## 钦定古今图书集成/明伦汇编/闺媛典/第072卷 > 郑伯谦妻蔡氏

按《漳州府志》：“蔡氏，龙溪人，郑伯谦妻。年二十九，为寇
所获，不屈。寇怒，剖其腹死。”

===霍通妻林氏===按《漳州府志》：林氏，龙溪霍通妻。通以军籍从戎死，讣
至，林号哭欲绝，劝之者以娠方临月，宜少俟。林颔之。
已而娩身得男。又数月而丧至，哭于北郊，抱儿乳之。
呼其夫弟曰：“吾头晕，此儿暂寄小郎。”随归，阖户投缳
死。远近争吊之。蒋太史孟育为之传。